Videoton TVC emulátor -fejlesztési napló.

Verzió: 000084.
Dátum: 2010. julius 31.
Az otthon letölthető változatban működik a BASIC SAVE és LOAD utasítása. A memóriában lévő programot elmenthetjük a SAVE"programnev" parancsal. A programnev.cas fájl az emulátoron belül a TAPE könyvtárba jön létre. Szintén a TAPE könyvtárban lévő programokat betölthetjük a LOAD"programnev" utasítással.
Ha meghívjuk a SAVE vagy LOAD rutinokat, akkor az emulátor átveszi a vezérlést és elvégzi a műveletet. Emiatt az emuláció nem tökéletes, csak egyrészes BASIC programokhoz használható.
Előnye, hogy mostmár olyan programokat is betölthetünk az emulátorba, ami nincs beépítve (tehát tetszőleges egyrészes programot).
Illetve ha módosítjuk valamelyik játékot, vagy mi magunk írunk egy BASIC programot akkor ezt is elmenthetjük, majd betölthetjük.
Szintén újdonság, hogy videót készíthetünk a TVC képernyőjéről. A FILE menü "VIDEO RÖGZÍTÉSE" pontot ha bekapcsoljuk, akkor ha fut az emulátor (nem a menüben kószálunk), akkor az emulátor másodpercenként 25 képet ment a VIDEO könyvtárba.
Ez még csak egy képsorozat. Videót készíthetünk belőle, például az ingyenes VirtualDub programmal. Itt válasszuk a FILE menü OPEN VIDEO FILE pontját, itt a fájltípusnál válasszuk az IMAGE SEQUENCE típust, majd nyissuk meg az első képet a képsorozatból. Ezután állítsuk be: Audio -no audio. Video -filters -add "resize", itt adjuk meg a méretet, pl: 512x360. Video -Compression.. itt válasszunk egy tömörítést, pl. DivX, Mpeg4 stb. Ezután File-Save as AVI..
Néhány pozitívum:
Javítva lett vagy két utasítás, így jobban fut a BASIC és a "PRINT USING" nem okoz már hibát a programokban. Így fut több program, ami eddig nem futott.
Néhány javított játék neve:
Áttörés, 3D labirintus, Star Trek, Krossz, Ninja, Kormoci arany, Halállabirintus, Tapsi, Flipper, City.
Megjavult a "Vili a bányász" is!!
Néhány új játék neve:
Torpedó, Invázió, Keljfeljancsi, Karate, Marokkó, Bridzs, Cobra, Cworld, Quest, Gyufa, Jupiter, Blocking, Párbaj, Tenbrick, Festőjáték, Stone, Spacesap
Az APPLET (weboldalon futó változat) paraméterekkel is indítható. Így elkészült egy "mini" verzió az emulátorból, ami kb. 100 Kbyte-os, beépített játékokat nem tartalmaz hanem a paraméterben megadott játékot indítja, amit a szerveren mellé másolhatunk. Így tetszőleges program indítható.
Néhány ismert hiba, hiányosság:
-Néhány program még mindíg leáll "BAD ARGUMENT" hibával. Szerencsére ez egyre ritkább.
-Néhány játék grafikája lassú, vagy nem jelenik meg az eddigi képalkotással. Ennek javítására elkészült a "rasztercsíkos" képalkotás, mely jobban megközelíti a valós működést, de még nem tökéletes. De ha egy játéknak a grafikája nem jelenne meg, akkor váltsunk át rasztercsíkos megjelenítésre.

Verzió: 000078.
Dátum: 2010. junius 16.
Sikerült javítani a Z80 emulációt. Írjuk be az előző verzióba, hogy "PRINT 6/3", láthatjuk hogy nem működik jól.
Most már jól működik. Emiatt több játék, mely nem működött jól (pl. "BAD ARGUMENT" hibával leállt), most már működik jól.
Néhány javított játék neve:
Bombázd, Robin Hood, Fekete Sólyom, Cammogó Derby, Nebulus, Lóverseny, Yogi Bear.
Néhány új játék az emulátorban:
Turbo Jack, A Gyíkkirály, Ladder Man, Kincskereső, Sakk, Coltris, Bányász, TvPoker, Színre-Színt, Rallye, Mese-Adventure, Tetris, Sárkány, Pink Panther, Mario a labirintusban, Meteorit, Flopp, Búvár, Android Him.
Ismert hiba, hiányosság:
-A "PRINT USING" parancsnál több játék "BAD ARGUMENT" hibával leáll. Ezt a hibát még javítani kell.
-Néhány játék nem dokumentált utasítást hajtana végre. Ezeket még pótolni kell.
-Több játék fut, de nem jelenik meg a grafika a képernyőn. Vagy a színek nem stimmelnek (Space Invaders), vagy egyéb hibák miatt.
-Utántöltős játékokat próbáltam betölteni, de még nem sikerült.

Verzió: 000074.
Dátum: 2010. junius 9.
Ez az első publikus változat, van még javítani való az emulátoron.
Néhány pozitívum:
-elindul a gép, nagyjából működik a BASIC, nagyjából megfelelő sebességgel
-betölthetünk játékokat, kb. 60 játék működik az emulátorban
-van hang, játszhatunk fekete-fehérben, vagy teljes képernyőn is
-játékállás elmenthető, a "debug" eszközökkel kereshetünk grafikát, szöveget
-menthetünk screenshot-ot, játékállást a memóriába
Néhány ismert hiba, hiányosság:
-a hang eléggé recsegős
-néhány játéknál villigós a kép
-Z80 emuláció nem tökéletes, ezért például a BASIC RND utasítása is hibásan működik
-utánlöltős játékok nem működnek
-több játék "BAD ARGUMENT" hibával leáll
-Space Invaders játék működik, de nincs grafika. (debug-minikép ablakban játszható!)

weboldal:
oli76.hu
oli76@freemail.hu